《张孟奇先生种梅庾岭寻畴昔之盟也余癸酉出山载之而往因为赋别》
明代·韩远缵

香魂处处吐芳清，独遣花神事远征。月下何年曾入梦，岭头此远尚寻盟。

一时宗老应无辈，予载风流得擅名。问我归期堪索笑，花前绿醑许同倾。

作者简介：明广东博罗人，字绪仲。万历三十五年进士，除检讨。累迁至礼部尚书。时宦官用权，人皆畏其凶焰，独远缵坦然处之。后充经筵讲官，得熹宗称善。卒谥文恪。